Դավիթ Հակոբյան (դերասան)

Դավիթ Վարազդատի Հակոբյան (սեպտեմբերի 13, 1957(1957-09-13), Սևան, Հայկական ԽՍՀ, ԽՍՀՄ)։ Հայ բեմադրիչ, դերասան։ Հայաստանի Հանրապետության վաստակավոր արտիստ (2008)։


== Կենսագրություն ==
Դավիթ Հակոբյանը ծնվել է 1957 թվականին Սևան քաղաքում։ 1959 թվականին տեղափոխվել է Երևան։ 1974 թվականին ավարտել է Երևանի թիվ 79 միջնակարգ դպրոցը, զուգահեռ սովորել է Գեղագիտության ազգային կենտրոնում, 1975-1980 թվականներին՝ Երևանի գեղարվեստա-թատերական ինստիտուտի թատերական ֆակուլտետի ռեժիսուրայի բաժնում։ 1980-1989 թվականներին Հենրիկ Մալյանի անվան թատրոն-ստուդիայի, 1990 թվականից՝ «Անիվների վրա» թատրոն-ստուդիայի, 1992 թվականից՝ Երևանի Համազգային թատրոնի դերասան և ռեժիսոր (2000-2003 թվականներին՝ նաև տնօրեն)։ 1992-1994 թվականներին եղել է «Եռանկյունի» թատրոն-ստուդիայի հիմնադիր-ղեկավարը։ 2002 թվականին հրավիրվել է Թեհրանի միջազգային փառատոն՝ որպես պատվո հյուր։ 2003 թվականից՝ Բեյրութի «Գասպար Իփեկյան» և «Արեգ» թատերախմբերի գեղարվեստական ղեկավար։ 2006 թվականին եղել է Երևանի պետական Կամերային թատրոնի տնօրեն։
1988 թվականից դասախոսում է Երևանի թատրոնի և կինոյի պետական ինստիտուտում, ռեժիսուրայի և դերասանի վարպետության ամբիոնի և Էջմիածնի Գևորգյան ճեմարանի պրոֆեսոր է։ Ներկայումս հանդիսանում է Սոս Սարգսյանի անվան Համազգային թատրոնի, Գաբրիել Սունդուկյանի անվան ազգային ակադեմիական թատրոնի, Հենրիկ Մալյանի անվան թատրոնի դերասան։ Դավիթ Հակոբյանը թատրոնում կերտել է 80-ից ավել դերեր` տարբեր ներկայացումներում։ Նկարահանվել է մի շարք գեղարվեստական ֆիլմերում, սերիալներում, հեռուստատեսային ֆիլմերում («Մեր գյուղը», «Վայրենին» (2019), «Երկուսով» (2019), «Թղթե երազանք» (2019) «Էլենի օրագիրը» (2017) «Գարեգին Նժդեհ» (2013), «Կյանք ու կռիվ» (2016), «Սողոմոնի երգերը» (2019), և այլն)։ 2019թ. նրա մասնակցությամբ նկարահանված «Երբ որ քամին հանդարտվի» ("Si Le Vent Tombe") ֆիլմն ընդգրկվել է Կաննի 73-րդ կինոփառատոնում։ 


== Ներկայացումներ ==
Նուշիչ՝ Բ. Նուշիչի Ինքնակենսագրություն
Փանջունի՝ Երվանդ Օտյանի «Ընկեր Փանջունի»
Փրիմ՝ Վիլյամ Սարոյանի «Մի գավաթ բարություն»
Արտուրո Ուի՝ Բրեխտի «Արտուրո Ուիի կարիերան»
Արարիչ՝ Շտոկի «Աստվածային կատակերգություն»
Պապ՝ Սարոյանի «Իմ անունը Արամ է»
Առաքել՝ Դաշտենցի «Կարոտ»
Ենոք՝ Հակոբյանի «Լեռնային կակաչներ»
Ռաֆիլու՝ Ֆիլիպոյի «Սանիտայի թաղապետը»
Բադալ՝ Սարոյանի «Փրկության կղզի»
Բեռնար՝ Մանյեի «Օսկար»
Պոչեկ՝ Քոսյանի «Գուցե փրկվենք»
Ծաղրածու՝ Շեքսպիրի «Լիր արքա»
Օրգոն՝ Մոլիերի «Տարտյուֆ»
Համլետ` Ուիլյամ Շեքսպիր «Համլետ»
Էդիպ արքա` Ուիլյամ Շեքսպիր «Էդիպուս արքա»


== Ֆիլմեր և հեռուստասերիալներ ==


== Բեմադրություններ ==
Չեխով՝ «Քեռի Վանյա», 1986
Սամվել Կոսյան՝ «Գուցե փրկվենք», 2000
Մկրտիչ Խերանյան՝ «Շխոնց Միհրան», 2002
Շոու, «Ինչպես խաբեց նա ամուսնուն»
Սայմոնի «Երկրորդ ավենյուի կալանավորը»
Գոցցիի «Ագռավը»
Մուշեղ Իշխանի «Մովսես Խորենացի Պարույր Հայկազն»
Մրոժեկի «Բաց ծովում»
Մանյեի «Օսկար»
Քասյանի «Գուցե փրկվենք»
Խերանյանի «Շխոնց Միհրան»
Սունդուկյանի «Օսկան Պետրովիչն էն կինքումը»
Սարոյանի «Հեյ, ով կա այդտեղ»
Հովհաննես Թումանյանի «Անուշ»
«Սասունցի Դավիթ»
Շիրվանզադեի «Պատվի համար»
Ռ. Կունիի «Սեքսուալ խառնաշփոթ հյուրանոցում»
Մոլիերի «Ազնվամոլ քաղքենին»
Հր. Մաթևոսյանի «Ծառերը» մոնոդրաման անվանի դերասանուհի Գրետա Մեջլումյանի դերակատարմամբ
Ֆլորիան Զելլեր «Ճշմարտություն» 2019
Երվանդ Օտյան «Ընկեր Բ. Փանջունի» 2022


== Պարգևներ, մրցանակներ ==
Իրանի «Իրանզամին» միջազգային փառատոնի «Գրան Պրի» մրցանակ, 2000
Դոնի Ռոստովի փառատոնի «Լավագույն ներկայացում» մրցանակ, 2002
ՀԹԳՄ «Արտավազդ» մրցանակ որպես «Լավագույն դերասան» (3 անգամ)
ՀՀ վաստակավոր արտիստ, 2008


== Պատկերասրահ ==


== Ծանոթագրություններ ==


== Արտաքին հղումներ ==
Պետք է հրաժարվես քո երջանկություններից հանուն ավելի մեծ գաղափարների. Դավիթ Հակոբյան
Դավիթ Հակոբյան և Արամ Գրիգորյան